Lønsj (film)

Lønsj er en norsk film fra 2008 i regi av Eva Sørhaug og med et manus skrevet av Per Schreiner, kjent fra tidligere som forfatter av manus til Den brysomme mannen. Filmen ble produsert av 4 1/2 Film og distribuert av Nordisk Filmdistribusjon. Sjeffotograf John Andreas Andersen hadde tidligere jobbet på blant annet Uno, Uro og Buddy.

 Handling 
Filmen åpner med en bilulykke hvor Turid (Birgitte Victoria Svendsen) og Marius (Nicolai Cleve Broch) i beruset tilstand kjører ned og tilsynelatende dreper en fotgjenger. Marius sitter bak rattet, men tvinger Turid til å bytte plass med ham og påta seg skylden. Deretter fortsetter filmen i akter med tilhørende tittelkort.

En morgen blir den unge, homofile vestkantgutten Christer (Aksel Hennie) nødt til å tyvlåne vaskekjelleren hos naboen fordi han ikke har penger til å betale, og kommer i fare for å slå av sikringen for hele bygningen – til stor frustrasjon for huseieren Kildahl (Bjørn Floberg). Som følge av dette faller en eldre mann og dør mens han sjekker sikringen mens strømmen skrus på, og den nybakte moren og troféhustruen Heidi (Pia Tjelta) som ikke ønsker noe annet enn å gjøre sin misfornøyde ektemann, Odd (Kyrre Haugen Sydness), lykkelig, ikke får vasket ferdig klærne han behøver til jobben. Fra og med dette øyeblikket begynner karakterenes liv å flettes sammen.

Leiligheten til den aldrende mannen som døde blir lagt ut for salg, men det viser seg at han gjennom en årrekke har hatt sin datter Leni (Ane Dahl Torp) boende hos seg i skjul. Hun har ingen forutsetninger for å klare seg utenfor leiligheten, men etter å ha bli kastet ut av den hensynsløse eiendomsmegleren – som viser seg å være Odd – får hun likevel en jobb på kafé samtidig som hun drømmer om å reise på badeferie til varmere strøk.

 Sjanger og kontekst 
Lønsj er et ensembledrama med fokus på karakterene og hvordan de med sine handlinger påvirker hverandre. En narrativ struktur av denne typen, hvor ulike menneskeskjebner veves sammen på bakgrunn av tilfeldigheter, har av filmanmelder Per Haddal i Aftenposten blitt kalt flettverksfilm.http://www.filmweb.no/tidsskriftet/incoming/article99536.ece

Lønsj kom i en produktiv periode for norsk filmindustri, hvor flere filmer ble spilt inn med inspirasjon fra den amerikanske sjangerfilmen. Etter omstruktureringen av norsk filmpolitikk i 2001http://www.regjeringen.no/nb/dep/kkd/dok/regpubl/stmeld/20022003/stmeld-nr-48-2002-2003-/9.html?id=432779 vokste det dessuten frem en ny generasjon filmskuespillere, som Aksel Hennie, Ane Dahl Torp, Pia Tjelta og Nicolai Cleve Broch. De var involvert i prosjektet, mens Eva Sørhaug debuterte som regissør av en helaftens spillefilm etter kun å ha syslet med kortfilmer og  episoder av fjernsynsserier som Hotel Cæsar.http://www.filmweb.no/nordiskfilm/article138495.ece

 Mottagelse 
Filmen hadde premiere i Norge 1. februar 2008 og hadde et besøkstall på  i Norge.Dagens Næringsliv 10. november 2008 Den internasjonale premieren fant sted på filmfestivalen i Venezia, hvor den var en av åpningsfilmene. På den 22. nordiske filmfestivalen i Rouen vant Lønsj juryens hovedpris.http://www.filmweb.no/tidsskriftet/incoming/article207688.ece

Kritikken i norske medier var derimot blandet. Anmeldelse i VGhttp://www.dagbladet.no/kultur/2008/01/31/525477.html Anmeldelse i Dagbladet

 Rolleliste 
 Skuespiller  RolleAne Dahl Torp  LeniPia Tjelta  HeidiAksel Hennie  ChristerBjørn Floberg  KildahlNicolai Cleve Broch  MariusAnneke von der Lippe  KarinKyrre Haugen Sydness  OddBirgitte Victoria Svendsen  TuridIngar Helge Gimle  GunnarJan Gunnar Røise  ErlendNicholas Hope  RestauranteierenPål Sverre Valheim Hagen  VaktmesterPål Stokka  Bjørn OlafCeline Engebrigtsen  MargretElin Sogn  KundeKnut Husebø  FarsethåsInger Teien  Kvinne på loftetHilde Olaussen  GroCharlotte Grundt  ButikkeierMona Grenne  Kelner 1Ola Røneid  Kelner 2Reidar Fossum  Kelner 3Maria Dal  Maren 7 år gammelRoy Jensen  TraffikkofferHektor Faldbakken-Sørhaug  Baby i baksetet

 Referanser 

 Eksterne lenker 


 Om Lønsj på Cinerama

Kategori:Filmer fra 2008
Kategori:Norske filmer fra 2000-årene
Kategori:Norske dramafilmer
Kategori:Norskspråklige filmer